Protokoll fra informasjonsmøte med landsstyret 6. februar 2025

Møtet ble avholdt som et videomøte kl 18.30 – 20.30.

Tilstede: Mette Lilleeng, Mette Lilleeng, Hege Norset Blichfeldt, Sidsel Bredvei, Frank Grimstad, Marianne Schill Reinsnes, Hilde Grumstad og Jon Ivar Dypedal

**Til stede fra staben:** Øyvind Woie

Sak 1. Informasjon fra generalsekretær

**Undersøkelse om barrierer for funksjonshemmede**

Den norske kirke har laget og sendt ut en undersøkelse der de spør om personer med funksjonsnedsettelser opplever barrierer i møte med Den norske kirke. KABB har tatt kontakt og påpekt at undersøkelsen ikke er god nok. Dette skyldes blant annet det statistiske utvalget og at spørsmål stilles på tvers av ulike funksjonsnedsettelser. Styreleder Mette Lilleeng følger opp undersøkelsen i Rådet for personer med funksjonsnedsettelser.

**Samarbeidsmøte med Den norske kirke**

KABB har bedt om å få møte den nye direktøren i Kirkerådet. Møtet vil dreie seg om praktisk forståelse rundt samarbeidsavtalen med KABB og finansiering av KABBs driftsstøtte og ulike prosjekter.

**Forvaltning av kapital**

KABB sitter på et overskudd etter salget av KABBhuset i Askim. Generalsekretær og administrasjonsleder har vært i kontakt med to tilbydere på «kristenmarkedet». Vår erfaring er at vi trolig får best oppfølging via vår samarbeidspartner KNIF som har en god avtale med Danske invest. Vi følger opp med egen sak til neste styremøte.

**Tariffavtale er på plass**

KABB er nå en del av Hovedorganisasjonen KA sin tariffavtale for ansatte i kristne organisasjoner og Den norske kirke. Avtalen gjelder fra 1. januar 2025 og sikrer våre ansatte gode arbeidsforhold og regulerer forhold som lønn og arbeidstid. Alle ansatte skal nå inn i tariffavtalens lønnssystem og det skal lages nye avtaler.

**Nye pensjonsordning**

Som følge av at vi nå har signert tariffavtale gjennom Hovedorganisasjonen KA må vi følge avtalens opplegg for pensjonsordning for våre ansatte. Det er Storebrand og Sparebank 1 som leverer pensjon i avtalen. Prismessig er de ganske like, men pensjonskostnadene vil øke for KABB i forhold til dagens ordning, da den nye avtalen er mye bedre og mer omfattende enn den gamle. KABBstaben må få være med å ta beslutning i forhold til hva de er mest fornøyd med.

**Kirkeakademiene medlemskap**

KABB har nå søkt medlemskap i Kirkeakademiene. Dette er en viktig samarbeidspartner vedr våre kultursatsninger: «Med mine øyne», Narniaforestillingen, sanselig og synstolket konserter. Forestillingen «Med mine øyne» skal spilles på akademienes årsmøte på Gran 21. mars. Generalsekretær deltar på hele årsmøtehelgen.

**Navneprosjektet**

Leder for utvalget informerte om arbeidet med å finne et nytt navn for KABB. Utvalget består av Jon Ivar Dypedal, leder, Asbjørn Gabrielsen, Kristoffer Lium, Sidsel Bredvei og Øyvind Woie. Leder redegjorde for hvordan utvalget har jobbet og la frem begrunnelse for å skifte navn og ulike forslag. Saken tar opp på landstyrets møte i mars.

**KABB inn i Bokbasen**

KABB vurdere å legge inne sine lydbøker i Bokbasen. Dette en et digitalt marked der bokhandlere, bibliotek m. fl. kan hente ut og kjøpe lydbøker for utlån eller salg. TIBI bruker også bokbasen til å hente ut metadata: Bilder, faktaopplysninger m.m.

**Salg av lydbøker**

Strømming av lydbøker er en god inntekt for KABB. Vi har avtaler med flere kristne forlag om at vi kan strømme deres bøker i tjenester som Storytal og andre. Dette gir oss en god inntekt. Vi ser at det er mulig å hente inn mer overskudd i dette arbeidet og er nå i dialog med flere kristne forlag for å lage avtaler.

**Brenning av CDer**

Noen ønsker fremdeles å eie sin egen lydbibel og de vil ha det på CD. Vi er i kontakt med to mulige leverandører som kan hjelpe oss med dette.

**Avslag fra Bufdir**

Vi har søkt midler til et ledsagertilbud til to større kristne sommerarrangement. Planen var å tilbys synshemmede praktisk hjelp til å komme seg ut på kristne sommerarrangement. Bufdir avslår fordi de mener det ikke er sommerarrangement. Vi vurderer å anke da problemstillingen er aktuell fordi synshemmede i høyeste grad trenger ledsager for å kunne delta på slike arrangementer. Vi stopper ikke tilbudet men avventer om noen har lyst til dette. Det vil være et pionerprosjekt.

**Pilegrimsvandring for døvblinde**

Døvekirken ønsker i samarbeid med KABB å tilby en pilegrimsvandring for personer med dobbelt sansetap/døvblinde. Vandringen trekker veksler på KABBs pilegrimskompetanse og skal gå av stabelen 10.- 16. juni. KABB skal ha minst mulig utgifter på dette arrangementet.

**Samarbeid med lagsbevegelsen**

Norges Kristelige Student og skoleungdomslag har tatt kontakt med KABB for å lage et nytt, tilrettelagt leiropplegg for ungdom. Tilbudet skal handle og bibel og leirliv. NKSS ønsker å ha med KABB i planleggingen for å sikre at de gjør en god jobb innen tilrettelegging. Hilde Grumstad følger opp¨.

**KABB i KA sitt landsråd**

Øyvind Woie er valgt inn i landsrådet for Hoveorganisasjonen KA. Dette medfører et måte i året og gir KABB en god posisjon for å knytte relasjoner og bygge nettverk.

**Ny læringsplattform for 100% MED**

KABB har valgt læringsplattformen Educatia som verktøy for å tilbyd e-læring. Det er den sammen som Den norske kirke bruker. Plattformen oppfyller alle krav til universell utforming.

**Årsmøter i KABB**

Det er årsmøte i Agder forening av KABB 20. mars. Stavanger forening og Oslo og omegn forening av KABB skal ha årsmøter innen første halvdel av april.

**Tilrettelagt konsert i Kristiansand**

Lokalforeningen i Kristiansand inviterer til tilrettelagt konsert med Syrinensemblet 2. mars i Kristiansand domkirke. Prosjektet har fått 75.000 kr far Stiftelsen Dam-

**Stavanger forening av KABB**

Foreningen i Stavanger og Rogaland trenger støtte og oppfølging. Generalsekretær har nylig besøk foreningen og deltatt på et styremøte.

**Oslo forening av KABB**

Foreningen har utfordringer med å samle folk til sine møter. Vi måtte nylig avlyse en samling med den kjente forfatteren Tor Edvin Dahl. Generalsekretær er i dialog med foreningens styre. Det ble sendt ut flere hunder eposter og smser.

**Punktskriftseminar i Bergen**

3.-4. har Norges Blindeforbund og Tibi invitert KABB til seminar om punktskrift på Norges Blindeforbunds trykkeri. Tre personer fra KABB deltar.

**Tur til Tyskland**

Det er 13 påmeldte på den foreløpige påmeldingen til tysklandsturen i september sammen med Syskonbandet og danske KABB.

**Sommertreff og generalforsamling**

Det er pr dags dato 7 påmeldte til samlingen. Men vi har ikke sendt ut invitasjon ennå. Vi har invitert forfatter og tidligere Blå Kors general Geir Gundersen til å holde tale/foredrag om det å leve med tro og funksjonsnedsettelse. Vider ønsker vi å bruke dagene til å feire punktskriftens 200 år jubileum med utstilling av en egen taktil utstilling, lynkurs i punktskrift, deling av punkgleder og sorger, hyllestkonsert til Louis Braille i Strømsø kirke.

**Møtedatoer**

Vi foreslår å flytte todagers møte fra mars til mai. Styret skal godkjenne årsregnskap og rapport på marsmøtet, det blir kun en dag; 6. mars. Møtet i mai blir over to dager; 14.-15 mai med start klokken 16. den 14. mai. Arbeidsutvalget kalles inn og forberede forslag til strategi som skal behandles i mai.